PAGE  

[image: image1.jpg]


Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/613-16/2016
Előterjesztést készítette: Novákné Dutkai Szilvia vagyongazdálkodási ügyintéző
Előterjesztés elkészítésének időpontja: 2016. február 9.
Előterjesztést véleményezi: PVB
Döntés módja: nyílt szavazás, egyszerű szótöbbség
Mellékletek: helyszínrajz, vételi ajánlat (ET-hez csatolva), cégkivonat
E L Ő T E R J E S Z T É S

Sülysáp Város Önkormányzata Képviselő-testületének

2016. február  18-án tartandó munkaterv szerinti ülésére

14. napirendhez

Tárgy: United Promotion Services Kft. vételi ajánlata a Sülysáp 0406/44 hrsz.-ú ingatlanra (gazdasági terület)
Tisztelt Képviselő-testület!

A United Promotion Services Kft. (székhelye: 1046 Budapest, Fóti út 79-81., cégjegyzékszáma: 01-09-180564, képviseli: Gyebróvszki Ferenc) vételi ajánlatot terjesztett elő a Sülysáp Város Önkormányzata tulajdonát képező Sülysáp 0406/44 hrsz.-ú ingatlanra vonatkozóan. 
Az ingatlan a 31-es főút mellett fekvő gazdasági terület egyik telke, kivett ipartelep művelési ágú 2010 m2 területű forgalomképes üzleti vagyon, mely az ingatlanvagyon-kataszter adatai szerint 906 510 Ft értékű. Az ingatlanon a közművek nincsenek kiépítve, körbekerítve szintén nincs.
Az ajánlattevő asztalos tevékenységre alkalmas üzemi csarnok építésével kívánja hasznosítani az ingatlant, melyért 2500 Ft/m2 árat ajánlott, azaz a teljes vételár 5.025.000 Ft lenne. A vételárat az ajánlattevő egy összegben kívánja megfizetni.
Az értékesítés nem üközik az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelet előírásaiba. 

Kérem az előterjesztés szíves megtárgyalását és döntésük meghozatalát. 
…/2016. (II. 18.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján úgy dönt, hogy
1./ az United Promotion Services Kft. (székhelye: 1046 Budapest, Fóti út 79-81., cégjegyzékszáma: 01-09-180564, képviseli: Gyebróvszki Ferenc) vételi ajánlatát az önkormányzat tulajdonában álló Sülysáp 0406/44 hrsz. alatti 2010 m2 területű földrészlet 5.025.000 Ft vételár ellenében történő megvásárlására elfogadja / nem fogadja el,
2./ az adásvétel feltétele, hogy a vevő vállalja, hogy 1 éven belül az általa megjelölt asztalosipari tevékenységet megkezdi, aminek biztosítására eladó visszavásárlási jogot köt ki,
3./ felkéri és felhatalmazza a polgármestert a szükséges intézkedések megtételére, a szerződés aláírására.





Határidő: 2016. február 29.
Felelős: polgármester
Sülysáp, 2016. február 9.

Horinka László s.k.


polgármester
Láttam!

Sülysáp, 2016. február 11.

dr. Tóth Krisztina s.k.
jegyző
MELLÉKLETEK

